Skólaráðsfundur 25. febrúar 2020

Fundinn sátu Ingibjörg Gísladóttir og Sigurlinn María Sigurðardóttir sem fulltrúar nemenda, Karen Dögg Bryndísardóttir og Vera Sólveig Ólafsdóttir sem fulltrúar kennara og Halldór Páll Halldórsson, skólameistari, og Jóna Katrín Hilmarsdóttir, áfangastjóri (sem ritaði fundargerð).

1. Skólameistari býður nýja skólaráðsfulltrúa velkomna til starfa. Ingibjörg og Sigurlinn munu sinna hlutverkinu frá vori 2020 til vors 2021. Skólameistari hélt stutta kynningu á í hverju hlutverk skólaráðs felst, til upplýsingar viðstaddra.
2. Málefni nemenda. Engin erindi voru að þessu sinni á borði nemenda.
3. Skóladagatal 2020-2021. Umræða um gerð væntanlegs skóladagatals skapast. Sérstaklega var rætt um að koma fyrir mötuneytisráðsfundum í skóladagatalinu einu sinni á önn. Sú tillaga var nefnd á seinasta skólaráðsfundi fráfarandi skólaráðsfulltrúa og niðurstaðan var að af yrði. Eins var nefnt í þessu samhengi að fyrirhuguð skíða-og skautaferð til Akureyrar í Útivistaráfanga yrði ekki farin og líklegt að það verði breyting til frambúðar. Þess í stað verður farið á skíði í Bláfjöllum og á skauta í Reykjavík.
4. Skipulag stundatöflu. Skólameistari lagði fram breytt skipulag vinnustunda til umræðu á fundinum. Í núverandi skipulagi eru vinnustundir tvisvar í viku og frekar langar en ný tillaga leggur til styttri vinnustundir og í fleiri skipti. Í kjölfarið skapast umræða um hvort grundvöllur sé fyrir breytingu á eyktaskipulagi almennt í stundatöflugerð skólans. Málið var rætt og niðurstaðan varð að skólameistari mun vinna málið áfram og umræða verði tekin um málið á kennarafundi. Í kjölfar þess mun umræðu haldið áfram í skólaráði.
5. Önnur mál. Skólameistari fór lauslega yfir breytingar á vinnusvæði ætlað nemendum sem eru yfirstandandi. Á setusvæði fyrir framan Fjarvist (á 3. hæð skólans) er nú kominn nýr sófi sem ætlaður er nemendum til náms og væntanleg eru vinnuborð og stólar á svæðið. Reynslan af nýja sófanum þykir góð, það sem af er.

Ekki fleira gert. Fundi slitið 10:40.